Inge Langlo

Inge Hermann Langlo (født 26. mai 1933, død 21. juni 2021) var en norsk næringslivsleder som hadde sitt virke i den norske møbelbransjen.

 Utdannelse og yrkesliv 
Langlo ble i 1957 uteksaminert som siviløkonom fra Norges Handelshøyskole.«De nye siviløkonomer», Aftenposten, 18. juni 1957, s. 8. Allerede under utdannelsen var han opptatt av vilkårene for næringsutvikling og etablering av bedrifter, særlig utenfor byene, og laget en utredning om sin hjembygd Stranda på Sunnmøre., BIBSYS, samt Asbjørn Gjærde: Stranda. Industri og samfunn, Ålesund: Stranda Sogelag, 1990, s. 125f. I 1957 begynte Langlo i familiebedriften P.I. Langlos Fabrikker, der han var salgssjef til 1970, da han ble medeier i Møre Lenestolfabrikk.Stranda. Industri og samfunn, s. 108. Langlo ble senere direktør for møbelprodusenten Møremøbler.Stranda. Industri og samfunn, s. 218–219. Langlo var aktiv innen møbelindustriens utvikling, herunder satsing på design,«Priset i rett tid», Dagens Næringsliv, 11. januar 2001, s. 46. og for å fremme eksport av møbler. En periode var han også formann i Møbelprodusentenes Landsforening. 

 Utmerkelser og hedersbevisninger 

 2010: ridder av 1. klasse av St. Olavs Orden for samfunnsnyttig tjeneste.«Utnevnelser til St. Olavs Orden», kongehuset.no, 8. desember 2010.
 2000: Norsk Forms hedersprisAftenposten (morgen), 11. januar 2001, seksjon kultur, s. 26.
 2000: tilegnet festskriftet Et Liv i form. Hedersskrift for Inge Langlo, redigert av Eldar Høidal og utgitt av Norsk Møbelfaglig Senter

 Referanser 

Kategori:Norske siviløkonomer fra NHH
Kategori:Norske næringslivsledere
Kategori:Riddere av 1. klasse av St. Olavs Orden
Kategori:Personer fra Stranda kommune
Kategori:Norsk Forms Hederspris
Kategori:Fødsler i 1933